"Copiii nu pot transmite coronavirusul la fel de repede ca adulții". Virgil Musta contrazice studiul.
Naomi Bardach susţine că adolescenţii şi copiii se infectează mai greu decât adulţii. Profesorul american se bazează pe un studiu recent realizat pe 145 de copii şi adulţi din Chicago. Virgil Musta, medic infecţionist la Spitalul Victor Babeş din Timişoara, susține că ipotezele lui Naomi nu sunt concludente.
Naomi Bardach, renumit medic în pediatrie, profesor la Universitatea California din San Fracisco, îți spune că adolescenții și copiii din clasele primare nu sunt la fel de expuși în fața noului coronavirus si nici nu par să îl transmită la fel de repede ca adulții.Medicul face aceste afirmaţii bazându-se pe mai multe studii clinice realizate în ultimele luni.Naomi a ajuns la concluzia că riscul de transmitere al noului coronavirus în scoli nu sunt copiii, ci adulţii.Virgil Musta, medic infecţionist la Spitalul Victor Babeş din Timişoara, susţine, totuși, că ipotezele lui Naomi nu sunt concludente pentru că studiile au fost realizate pe eşantioane mici şi nu s-a măsurat gradul de transmitere a virusului între copii."Și părinții și copiii pot deveni focare de infecție cât timp virusul există în faringe""Aici este ca şi oul şi găina, care a fost primul: dacă părinţii au contaminat în exterior copiii sau copiii, după aceea, au contaminat părinţii.Eu cred că şi unii şi alţii pot deveni focare de infecţie, atât timp cât sunt purtători ai virusului în faringe.Restul depinde cum pui problema. Eu cred că cel mai important este să găsim soluţia ca, într-adevăr, copiii să nu vină contaminaţi din exterior ca apoi să contamineze mai departe în colectivitate", a explicat dr. Virgil Musta – şef Secţie Boli Infecţioase Spitalul Victor Babeş Timişoara.